**Ministru kabineta noteikumu projekta “Grozījumi Ministru kabineta 2015. gada 28. jūlija noteikumos Nr. 435 “Kārtība, kādā nosaka un kompensē ar sabiedriskā transporta pakalpojumu sniegšanu saistītos zaudējumus un izdevumus un nosaka sabiedriskā transporta pakalpojuma tarifu”” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekts “Grozījumi Ministru kabineta 2015. gada 28. jūlija noteikumos Nr. 435 “Kārtība, kādā nosaka un kompensē ar sabiedriskā transporta pakalpojumu sniegšanu saistītos zaudējumus un izdevumus un nosaka sabiedriskā transporta pakalpojuma tarifu””(turpmāk – noteikumu projekts) nosaka pašvaldības līdzfinansējuma aprēķināšanas metodiku un kritērijus, atbilstoši kuriem pašvaldība ir tiesīga līdzfinansēt ar sabiedriskā transporta pakalpojumu sniegšanu saistītos zaudējumus reģionālās nozīmes vai pilsētas nozīmes maršrutu tīkla dotētajos maršrutos (reisos), nosaka atsevišķus pienākumus valstspilsētu pašvaldībām, novadu pašvaldībām, kuru teritorijās atrodas valstspilsētas, un pārvadātājiem, kā arī redakcionāli precizē atsevišķas tiesību normas atbilstoši citiem aktuālajiem tiesību aktiem.  Noteikumu projekts stāsies spēkā Oficiālo publikāciju un tiesiskās informācijas likumā noteiktajā kārtībā. |

|  |  |  |  |  |
| --- | --- | --- | --- | --- |
| **I. Tiesību akta projekta izstrādes nepieciešamība** | | | | |
| 1. | Pamatojums | | Sabiedriskā transporta pakalpojumu likuma (turpmāk – STP likums) 11.panta pirmā un 2.1 daļa. | |
| 2. | | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | | 2020.gada 30.decembrī stājās spēkā grozījumi Sabiedriskā transporta pakalpojumu likumā (Nr.687/Lp13) kas noteic, ka Ministru kabinets nosaka kārtību, kādā pašvaldība var iesaistīties sabiedriskā transporta pakalpojumu līdzfinansēšanā.  Saskaņā ar STP likuma 11.panta 2.1 daļu, slēdzot trīspusējo publisko tiesību līgumu ar pasūtītāju un pakalpojumu sniedzēju par pakalpojumu sniegšanu maršrutu tīkla maršrutos (reisos), pašvaldība var līdzfinansēt ar sabiedriskā transporta pakalpojumu sniegšanu saistītos zaudējumus reģionālās nozīmes vai pilsētas nozīmes maršrutu tīkla dotētajos maršrutos (reisos). Ministru kabinets nosaka pašvaldības līdzfinansējuma aprēķināšanas metodiku un kritērijus, atbilstoši kuriem pašvaldība ir tiesīga līdzfinansēt ar sabiedriskā transporta pakalpojumu sniegšanu saistītos zaudējumus reģionālās nozīmes vai pilsētas nozīmes maršrutu tīkla dotētajos maršrutos (reisos).  STP likuma 11.panta 2.1 daļas regulējums par pašvaldības līdzfinansējumu nav kā obligāts pašvaldības pienākums piešķirt līdzfinansējumu, tomēr Sabiedriskā transporta padomei bieži pēc pašvaldību ierosinājuma ir jāpieņem lēmumi par reisu izveidi, kuru galvenais mērķis ir skolēnu nogādāšana uz izglītības iestādi, kā arī jārisina jautājumi par nerentablu maršrutu, reisu slēgšanu.  Neskatoties uz pieprasījuma trūkumu, dažkārt pašvaldības ieskatā šādu sabiedriskā transporta pārvadājumu saglabāšana ir nepieciešama pilnā apjomā. Šādos gadījumos un ierobežota valsts finansējuma apstākļos tiek diskutēts par pašvaldības finansiālu līdzdalību zaudējumu segšanā pārvadātājam. Pārsvarā pašvaldības ir gatavas līdzfinansējuma sniegšanai, taču valstī nav izstrādāti kritēriji, lai noteiktu, kādā apmērā līdzfinansējums būtu nepieciešams, kā arī nav noteikta kārtība, kādā pašvaldība ar līdzfinansējumu var piedalīties valsts pasūtījuma izpildē.[[1]](#footnote-1) Tādējādi pašvaldība trīspusējo publisko tiesību līgumu slēdz tādā gadījumā, ja tā brīvprātīgi vēlas līdzfinansēt ar sabiedriskā transporta pakalpojumu sniegšanu saistītos zaudējumus reģionālās nozīmes un pilsētas nozīmes maršrutu tīkla pamata maršrutos. Jāatzīmē, ka pašvaldība pēc saviem ieskatiem var līdzfinansēt reģionālās nozīmes un pilsētas nozīmes maršrutu visā tā garumā, arī ja konkrētais maršruts iziet ārpus pašvaldības teritorijas, tomēr svarīgi ir ievērot noteiktus kritērijus un līdzfinansējuma aprēķināšanas metodiku un mērķi, kuram konkrētais maršruts tika izveidots, līdzfinansējuma apmēru atrunājot līgumā.  Lai to risinātu, noteikumu projekts paredz papildināt Ministru kabineta 2015. gada 28. jūlija noteikumus Nr. 435 “Kārtība, kādā nosaka un kompensē ar sabiedriskā transporta pakalpojumu sniegšanu saistītos zaudējumus un izdevumus un nosaka sabiedriskā transporta pakalpojuma tarifu” (turpmāk – MK noteikumi Nr.435) ar jaunu V1. nodaļu, kurā ir noteikta pašvaldības līdzfinansējuma aprēķināšanas metodika un kritēriji.  Noteikumu projektā noteikts, ka pašvaldība, pārvadātājs un pasūtītājs slēdz trīspusēju publisko tiesību līgumu par līdzfinansējuma izmaksāšanas kārtību, paredzot tajā informācijas, pārskatu iesniegšanas kārtību, finansēšanas un norēķinu kārtību un termiņus.  Lai pašvaldība, pārvadātājs un pasūtītājs varētu noslēgt savstarpēju trīspusēju publisko tiesību līgumu, kas atbilst normatīvajiem aktiem un tajos iekļautajām prasībām, noteikumu projekts paredz detalizēti noteiktus gadījumus, kad pašvaldībai ir tiesības līdzfinansēt ar sabiedriskā transporta pakalpojumu sniegšanu saistītos zaudējumus reģionālās nozīmes vai pilsētas nozīmes maršrutu tīkla dotētajos maršrutos (reisos), izstrādāta formula, pēc kuras aprēķina pašvaldības līdzfinansējuma apmēru reģionālās nozīmes vai pilsētas nozīmes maršruta tīklos, ņemot vērā noslēgtā sabiedriskā transporta pakalpojumu pasūtījuma līgumā, kurā tiek ierosinātas maršrutu tīkla izmaiņas, faktiskos un aprēķinātos rādītājus, kā arī ir noteikta pašvaldības un pārvadātāju savstarpējo norēķinu kārtība. Papildus noteikumu projekts paredz, ka pasūtītājs ņem vērā pašvaldības izmaksāto līdzfinansējumu zaudējumu segšanai reģionālās nozīmes vai pilsētas nozīmes maršrutu tīkla dotētajos maršrutos (reisos), veicot norēķinus ar pārvadātāju par kalendāra gadu un sastādot aktu par norēķinu savstarpējo salīdzināšanu.  Noteikumu projekts paredz MK noteikumos Nr.435 aizstāt vārdus “reģionālie starppilsētu nozīmes maršruti, reģionālie vietējās nozīmes maršruti” ar vārdiem “reģionālās nozīmes maršruti”, tādējādi nodrošinot tiesisko noteiktību un atbilstību STP likuma 1.panta 7.1punktā noteiktajai reģionālās nozīmes maršrutu definīcijai.  Noteikumu projektā ir iekļauti arī papildu pienākumi:  1. Valstspilsētu pašvaldībām (atbilstoši STP likuma 1.panta 15. punkta definīcijai) noteikts pienākums plānot un informēt VSIA “Autotransporta direkciju” (turpmāk - Autotransporta direkcija) pirms nākamā gada valsts budžeta pieprasījuma sagatavošanas par tarifa izmaiņām, jo tarifa izmaiņas, sevišķi kārtējā gadā, rada papildu saistības valsts budžetam. Ja par tādām izmaiņām Autotransporta direkcijai nav savlaicīgas informācijas, tad nereti rodas situācija, ka valsts budžeta finansējums, kas tiek piešķirts par personu ar invaliditāti pārvadāšanu valstspilsētās, nav pietiekams un nepieciešams papildu finansējums kārtējā gada ietvaros.  2. Pārvadātājiem reģionālās nozīmes maršrutos ir pienākums informēt pasūtītāju par noslēgtiem līgumiem, vienošanās par maksājumu saņemšanu par pašvaldību iedzīvotāju, juridisko personu darbinieku pārvadāšanu, kur braukšanas maksu pilnā vai noteiktā apmērā sedz attiecīgā iestāde. Sabiedriskā transporta pakalpojumu pasūtījuma līgumu kontrolē pasūtītāji bieži konstatē, ka, piemēram, pārvadātājam uz atsevišķas vienošanās pamata novada pašvaldība veic apmaksu par pārvadātajiem skolēniem vai citiem novada iedzīvotājiem. Pienākums noteikts, lai pasūtītājam būtu pieejama informācija par šādiem gadījumiem un lai novērstu iespēju pārvadāt pasažierus bez samaksas.  Noteikumu projekts paredz svītrot MK noteikumu Nr.435 2.pielikumu. Šobrīd noteikumi noteic, ka Autotransporta direkcija, pamatojoties uz pārvadātāju un valstspilsētu sniegto informāciju, sagatavo prognozes par nepieciešamo valsts budžeta finansējumu nākamajam kalendārajam gadam. Balstoties uz šo saņemto un izvērtēto informāciju, kas saskaņota ar Sabiedriskā transporta padomi, tiek iesniegti priekšlikumi Satiksmes ministrijai par nepieciešamo valsts budžeta līdzekļu apmēru nākamajā kalendāra gadā un vidējā termiņā. Šāda kārtība bija nepieciešama, jo lielākā daļa sabiedriskā transporta pakalpojumu pasūtījuma līgumi reģionālās nozīmes pārvadājumos bija noslēgti kā koncesiju līgumi, kuros faktisko izmaksu apjomi bija atkarīgi gan no pārvadājumu apjomiem un no kvalitātes prasībām, kā arī ekonomiskajām svārstībām. Pašlaik, kad lielākajai daļai šādu koncesijas līgumu ir beidzies darbības termiņš, un turpmāk sabiedriskā transporta pakalpojumu pasūtījumi tiek organizēti, ievērojot Publisko iepirkumu likumu, sabiedriskā transporta pakalpojumu pasūtījuma līgumos izmaksas tiek fiksētas un nepakļaujas ekonomikas svārstībām, bet gan atkarīgas tikai no pasūtījuma apjomiem. Lai mazinātu pārvadātāju administratīvo slogu, tiek paredzēts, ka turpmāk prognozes attiecībā uz valsts budžetā nepieciešamā finansējuma apmēru sagatavos Autotransporta direkcija un valstspilsētu pašvaldības, kas arī ir pasūtītāji valstspilsētu teritorijās. Jāatzīmē, ka valstspilsētu pašvaldības iesniedz prognozes valsts budžeta vajadzībām saskaņā ar MK noteikumu Nr.435 4. un 5.pielikumu, līdz ar to paredzētie grozījumi MK noteikumos Nr.435, svītrojot 2.pielikumu, neskar valstspilsētu pašvaldību pienākumus. Autotransporta direkcijas rīcībā ir dažāda statistiskā pārvadājumu informācija un, nosakot sabiedriskā transporta pakalpojumu pasūtījuma apjomus, var potenciāli ātrākā laika posmā sagatavot prognozes, kā arī savlaicīgāk reaģēt uz dažādiem procesiem pārvadājumu apjomu plānošanā. Autotransporta direkcija sagatavotās prognozes saskaņos ar pārvadātājiem.  Noteikumu projekts arī paredz precizēt MK noteikumu Nr.435 3.pielikuma redakciju, kā arī minētā pārskata iesniegšanas kārtību. Pārskata veidlapas forma neparedz atsevišķi izdalītu enerģijas resursu veidu, jo pašlaik sabiedriskā transporta pakalpojumus var sniegt ar autobusiem, kuriem piedziņa pamatā ir ar dīzeļdegvielu, gan arī transportlīdzekļiem, kuri piedziņai izmanto elektroenerģiju (elektrovilcieni, trolejbusi, tramvaji, kā arī atsevišķos gadījumos arī elektroautobusi) vai gāzveida resursus (piemēram, Rīgas pilsētā pašlaik tiek izmantoti trolejbusi, kuros kā degviela izmantots ūdeņradis). Lai pasūtītājam būtu pieejama detalizētāka informācija par minētajām izmaksām, ir paredzēts papildināt pārskata veidlapu ar atsevišķām rindām par elektroenerģijas un ūdeņraža izmaksām un patēriņu. Vienlaikus 3.pielikuma pārskata formā precizētas rindas atbilstoši izmaiņām citos normatīvajos aktos, piemēram, Ministru Kabineta 2019. gada 29. oktobra noteikumos Nr.502 “Autoostu noteikumi”, kas paredz autoostu pakalpojumiem vienotu autoostu pakalpojumu maksu, to starpā arī par biļešu tirdzniecību. Precizējot 3.pielikuma aizpildīšanas un iesniegšanas kārtību, ir paredzēts, ka pārvadātājiem reģionālās nozīmes maršrutos, kuros sabiedriskā transporta pakalpojumu pasūtījuma līgumos ir paredzēts kompensācijas apmērs (līgumcena) vai šīs kompensācijas (līgumcenas) aprēķināšanas kārtība, ikmēneša pārskatā varēs aizpildīt tikai atsevišķas rindas, kas ļautu Autotransporta direkcijai aprēķināt tekošā gada avansa maksājumus, kā arī sekot sabiedriskā transporta pakalpojumu pasūtījuma līgumos paredzētajām kvalitātes prasībām. Lai analizētu datus klimata kontroles jautājumos, nosakot kaitīgo izmešu daudzumu un tā pieaugumu vai samazinājumu, paredzēts, ka pārvadātājiem reģionālās nozīmes pārvadājumos, kuriem sabiedriskā transporta pakalpojumu pasūtījuma līgumos ir paredzēts kompensācijas apmērs (līgumcena) vai šīs kompensācijas (līgumcenas) aprēķināšanas kārtība, reizi pusgadā un kalendārajā gadā 3.pielikumā paredzētajā pārskatā jāsniedz dati par degvielas veidu (energoresursu) patēriņu.  Visi pārskati, kas iekļauti MK noteikumu Nr.435 pielikumos, ir pārskatu formas, kas ir ar sarežģītu aizpildīšanas kārtību un ir iesniedzamas pasūtītājam. MK noteikumu Nr.435 (arī STP likuma) izpratnē reģionālās nozīmes maršrutos pasūtītājs ir Autotransporta direkcija, bet pilsētas nozīme maršrutos – valstspilsētas. Lai novērstu pārskatu veidlapu formu atšķirības, noteikumu projektam 3.pielikumā pievienota pārskata veidlapa, nevis veidlapas saturs iekļauts tekstā.  Vienlaikus ar noteikumu projektu tiek precizētas un padarītas skaidrākas normas attiecībā uz zaudējumu par braukšanas maksas atvieglojumiem aprēķināšanas kārtību, ievērojot pievienotās vērtības nodokļa piemērošanu sabiedriskā transporta pakalpojumiem. Proti, MK noteikumu Nr.435 2.2. un 2.5.apakšpunkts noteic, ka pārvadātājam kompensē zaudējumus, ja pasūtītājs ir vai nav noteicis sabiedriskā transporta pakalpojuma tarifu, – zaudējumus par tādu pasažieru pārvadāšanu, kuriem noteikti braukšanas maksas atvieglojumi saskaņā ar braukšanas maksas atvieglojumu noteikumiem vai pašvaldība noteikusi braukšanas maksas atvieglojumus. Pakalpojumu sniegšanas darījumā ar pievienotās vērtības nodokli (PVN) apliekamā vērtība ir at1īdzība par sniegtajiem sabiedriskā transporta pakalpojumiem. Saskaņā ar Pievienotās vērtības nodokļa likuma 124.panta trešo daļu PVN, kas saskaņā ar Pievienotās vērtības nodokļa likuma 129.panta desmito daļu ir iekļauts braukšanas biļetes (talona), mēnešbiļetes un sporta vai kultūras pasākuma biļetes cenā, nodokļa maksātājs, kurš minētās biļetes realizē savā vārdā, neizmantojot starpniecības pakalpojumus, norāda tā taksācijas perioda nodokļa deklarācijā, kurā attiecīgā biļete pārdota lietotājam.[[2]](#footnote-2)  Atbilstoši PVN jomu reglamentējošajiem normatīvajiem aktiem pārvadātāja sniegtais sabiedriskā transporta pakalpojums, t.sk., pasažieru kategorijām, kuras tiesīgas izmantot braukšanas maksas atvieglojumus maršrutu tīkla maršrutos, ir ar PVN apliekams pakalpojums. Tādējādi PVN iekļaujams braukšanas fiksētajā cenā neatkarīgi no tā, kādas kategorijas pasažieriem tās realizētas, un ir iemaksājams valsts budžetā. Līdz ar to pārvadātājam par tādu pasažieru, kuri tiesīgi izmantot braukšanas maksas atvieglojumus maršrutu tīkla maršrutos, pārvadāšanu PVN ir aprēķināms un iemaksājams valsts budžetā neatkarīgi no tā, vai tiek saņemta kompensācija par tādu pasažieru pārvadāšanu, kuriem noteikti braukšanas maksas atvieglojumi saskaņā ar braukšanas maksas atvieglojumu noteikumiem. Tādējādi attiecībā uz MK noteikumu Nr.435 2.2. un 2.5.apakšpunkta piemērošanu ar noteikumu projektu tiek precizēts MK noteikumu Nr.435 3. un 29.punkts.  Savukārt attiecībā uz MK noteikumu Nr.435 2.1. un 2.4.apakšpunktu - pārvadātājam kompensē zaudējumus, ja ar sabiedriskā transporta pakalpojumu pasūtījuma līguma izpildi saistītās nepieciešamās izmaksas pārsniedz gūtos ieņēmumus un izdevumus, kas pārvadātājam radušies, ieviešot pasūtītāja noteiktās vai normatīvajos aktos par sabiedriskā transporta pakalpojumiem noteiktās minimālās kvalitātes prasības pēc tam, kad ir uzsākta sabiedriskā transporta pakalpojumu sniegšana, ja minēto prasību ieviešana pārsniedz ar iepriekš noteikto kvalitātes prasību nodrošināšanu saistītos izdevumus. Minētos zaudējumus atbilstoši STP likuma 11. panta pirmās daļas[[3]](#footnote-3) nosacījumiem kompensē no valsts vai pašvaldību budžetiem. Atbilstoši Pievienotās vērtības nodokļa likuma 35.panta ceturtajai daļai[[4]](#footnote-4) preču piegādes vai pakalpojuma vērtībā iekļauj valsts un pašvaldības finansējuma vērtību, ja finansējums saņemts, lai pilnībā vai daļēji segtu ar preču ražošanu vai pakalpojumu sniegšanu saistītos izdevumus, un ir tieši saistīts ar šo preču vai pakalpojumu cenu. Tomēr atbilstoši šī paša panta piektajai daļai šo kārtību neattiecina uz valsts un pašvaldību finansējumu zaudējumu kompensācijai pasažieru pārvadājumos sabiedriskajā transportā iekšzemē. Līdz ar to attiecībā uz sabiedriskā transporta pakalpojumos noteikto zaudējumu kompensācijas aprēķināšanas kārtību PVN aprēķināšanu nepiemēro.  Savukārt noteikumu projekta 25.punktā (MK noteikumu Nr.435 86.punkts) attiecībā uz tarifa (braukšanas maksas) noteikšanas kārtību sabiedriskā transporta pakalpojumam, tiek izmantoti plānotie ar sabiedriskā transporta pakalpojumu izpildi saistītie un nepieciešamie izdevumi (bez PVN) un pasažierkilometri vai pasažieru skaits. Savukārt atbilstoši Pievienotās vērtības nodokļa likuma 34.panta pirmajai daļai pakalpojumu sniegšanas darījumā ar PVN apliekamā vērtība ir at1īdzība par sniegtajiem pakalpojumiem. Līdz ar to pēc tarifa (braukšanas maksas) noteikšanas atbilstoši noteikumu projekta 25.punktam piemērotais tarifs (braukšanas maksa) apliekams ar PVN Pievienotās vērtības nodokļa likuma 42.pantā noteiktā apmērā.  Saskaņā ar STP likuma 13.panta septītajā daļā noteikto regulāro pasažieru pārvadājumu līgums stājas spēkā brīdī, kad pasažieris uzsāk sabiedriskā transporta pakalpojumu izmantošanu (iekāpj sabiedriskajā transportlīdzeklī). Biļete apliecina, ka pasažieris ir samaksājis par pārvadātāja sniegto sabiedriskā transporta pakalpojumu. Biļešu tirdzniecība reģionālās nozīmes maršrutu tīkla dotētajos maršrutos (reisos) notiek, izmantojot vienotu sabiedriskā transporta biļešu sistēmu. Lai gan šobrīd obligāts pienākums - tirgot biļetes, izmantojot vienotu sabiedriskā transporta biļešu sistēmu, - ir tikai reģionālās nozīmes maršrutos (reisos), tomēr interesi izmantot šo sistēmu un attiecīgi veidot vienotas un kombinētās biļetes ir izrādījušas ar valstspilsētu pašvaldības. Tā kā tarifu katrā no pārvadājumu segmentiem nosaka attiecīgā maršruta (reisa) pasūtītājs, tad nepieciešams izveidot regulējumu, kas ļauj reģionālās nozīmes un pilsētas nozīmes maršrutos veidot vienotas un kombinētās biļetes, kā arī abonementa biļetes un diviem pasūtītajiem (valstspilsētas pašvaldībai un Autotransporta direkcijai) noteikt šim jaunajam produktam tarifu, kā arī vienoties par citām ar šī produkta realizāciju saistītām, darbībām.  Būtiskākie plānotie ieguvumi, ieviešot sistēmu:  - radīta iespēja paplašināt biļešu tirdzniecības kanālus;  - nodrošināta iespēja realizēt biļešu tirdzniecību uz visiem reģionālās nozīmes maršrutu reisiem un pilsētas nozīmes maršrutiem, tādējādi paplašinot pakalpojuma pieejamību pasažieriem;  - samazināta skaidras naudas aprite transportlīdzekļos, kā arī iespējamie biļešu neizsniegšanas riski;  - radīta iespēja internetā pārdot biļetes lētāk nekā transportlīdzeklī;  - nodrošināta iespēja ieviest vienotas biļetes uz vilciens-autobuss, autobuss-autobuss un vilciens-vilciens braucieniem un citām biļetēm ar lojalitātes programmām;  - radīta iespēja iegūt informāciju par pārdotajām biļetēm un pasažieru plūsmu reāllaikā, tādejādi atvieglojot kontroles funkciju veikšanu;  - nodrošināta katra sistēmas lietotāja pārdoto un anulēto biļešu uzskaite.  Ņemot vērā iepriekš minēto, noteikumu projekts paredz papildināt MK noteikumus Nr.435 ar 85.1 punktu, kurā noteikts, ka pasūtītājs reģionālas nozīmes maršrutos un pasūtītājs pilsētas nozīmes maršrutos, pusēm savstarpēji vienojoties, ir tiesīgi noteikt tarifu (braukšanas maksu) vienotai, reģionālās nozīmes maršrutos un pilsētas nozīmes maršrutos izmantojamai vienreizējai biļetei, kombinētai vienreizējai biļetei, abonementa biļetei un mēnešbiļetei.  Papildus noteikumu projektā veikti atsevišķu normu redakcionāli precizējumi, veidojot skaidrāku un saprotamāku regulējumu.  Grozījumi stāsies spēkā Oficiālo publikāciju un tiesiskās informācijas likumā noteiktajā kārtībā. |
| 3. | Projekta izstrādē iesaistītās institūcijas un publiskas personas kapitālsabiedrības | | Satiksmes ministrija un VSIA “Autotransporta direkcija” | |
| 4. | Cita informācija | | Nav. | |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupa, kuras tiesiskais regulējums arī ietekmē vai varētu ietekmēt | Tiesiskais regulējums var ietekmēt [Administratīvo teritoriju un apdzīvoto vietu likumā](https://likumi.lv/ta/id/315654-administrativo-teritoriju-un-apdzivoto-vietu-likums) minētās valstspilsētas pašvaldības un novadu pašvaldības, kurās kā teritoriālā iedalījuma vienība ietilpst valstspilsēta (attiecībā uz sabiedriskā transporta pakalpojumu organizēšanu Ogres valstspilsētā regulējums attiecināms, sākot no 2024.gada 1.jūlija). Attiecībā uz pašvaldību līdzfinansēšanas kārtību tiesiskais regulējums var ietekmēt novada pašvaldības, kā arī sabiedriskā transporta pakalpojuma sniedzējus – pārvadātājus. | |
| 2. | Tiesiskā regulējuma ietekme uz tautsaimniecību un administratīvo slogu. | Ar Administratīvo teritoriju un apdzīvoto vietu likumu Ogres pilsētai noteikts valstspilsētas statuss, līdz ar to atbilstoši pieņemtajiem grozījumiem Sabiedriskā transporta pakalpojumu likumā no 2024.gada 1.jūlija Ogres novada domei būs saistošas šajos noteikumos noteiktās prasības sabiedriskā transporta pakalpojumu organizēšanā Ogres pilsētas maršrutu tīklā, palielināsies administratīvais slogs.  Autotransporta direkcija palielināsies administratīvais slogs, ņemot vērā, ka būs jāveic papildus datu apkopošana un apstrāde, sociālekonomisko datu apzināšana un tendenču izstrādāšana, kā arī informācijas saskaņošana ar pārvadātājiem.  Pārvadātājiem administratīvais slogs attiecībā uz pārskatu aizpildīšanu saglabāsies esošajā apmērā, jo jau šobrīd pārskati tiek iesniegti. | |
| 3. | Administratīvo izmaksu monetārs novērtējums | Ņemot vērā to, ka Ogres novada domei pienākums organizēt sabiedriskā transporta pakalpojumus Ogres valstspilsētā jāpilda no 2024.gada 1.jūlija, pašlaik nav apzināmi veicamie pasākumi un finansiālā ietekme nav aprēķināma.  Ņemot vērā Autotransporta direkcijas ar noteikumu projektu uzlikto papildu administratīvo slogu, prognozētais nepieciešamais finansiālais resurss un finansiālā ietekme lēšama 2021 *euro* gadā.   |  |  | | --- | --- | | Vienība | Patēriņš | | Informācijas apkopošanas laiks (stundas) | 40 | | Citas izmaksas – sociālekonomisko rādītāju apzināšana (stundas) | 4 | | Tendenču prognozēšana (stundas) | 16 | | Apraksts; vizuālā informācijas sagatavošana (stundas) | 8 | | Informācijas apstrāde (1096 maršrutu skaits 2020.gadā); apstrādei nepieciešamais laiks (stundas) | 91 | | Informācijas saskaņošana ar pārvadātājiem - patērētais laiks (stundas) | 60 | | Vidējā stundas likme (EUR/stundā) | 9.23 | | Administratīvās izmaksas kopā (EUR) | 2021 | | |
| 4. | Atbilstības izmaksu monetārs novērtējums | Projekts šo jomu neskar. | |
| 5. | Cita informācija | Nav. | |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | 2021.gads | | Turpmākie trīs gadi (*euro*) | | | | |
| 2022 | | 2023 | | 2024 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023. gadam | izmaiņas, salīdzinot ar vidēja termiņa budžeta ietvaru 2023. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 |  |
| 2. Budžeta izdevumi | 0 | nav precīzi aprēķināms | 0 | nav precīzi aprēķināms | 0 | nav precīzi aprēķināms | nav precīzi aprēķināms |
| 2.1. valsts pamatbudžets | 0 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | nav precīzi aprēķināms | 0 | nav precīzi aprēķināms | 0 | nav precīzi aprēķināms | nav precīzi aprēķināms |
| 3. Finansiālā ietekme | 0 | nav precīzi aprēķināms | 0 | nav precīzi aprēķināms | 0 | nav precīzi aprēķināms | nav precīzi aprēķināms |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | nav precīzi aprēķināms | 0 | nav precīzi aprēķināms | 0 | nav precīzi aprēķināms | nav precīzi aprēķināms |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | X | 0 | X | 0 | 0 |
| 5. Precizēta finansiālā ietekme | X | nav precīzi aprēķināms | X | nav precīzi aprēķināms | X | nav precīzi aprēķināms | nav precīzi aprēķināms |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | nav precīzi aprēķināms | nav precīzi aprēķināms | nav precīzi aprēķināms | nav precīzi aprēķināms |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Nav. | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav. | | | | | | |
| 8. Cita informācija | Saskaņā ar noteikumu projekta 19.punktu paredzētās tiesības pašvaldībām līdzfinansēt sabiedriskā transporta pakalpojumus radīs papildu izdevumus un negatīvu finansiālu ietekmi uz konkrētās pašvaldības budžetu, bet tas nav precīzi aprēķināms, jo nav zināms, kādā apjomā un cik daudz pašvaldības varētu veikt līdzfinansējumu reģionālā un pilsētas maršrutu tīklā. | | | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009.gada 25.augusta noteikumiem Nr.970 „Sabiedrības līdzdalības kārtība attīstības plānošanas procesā” 7.4.1 apakšpunktam sabiedrībai dota iespēja rakstiski sniegt viedokli par noteikumu projektu tā izstrādes stadijā. |
| 2. | Sabiedrības līdzdalība projekta izstrādē | Paziņojums par līdzdalības iespējām tiesību akta izstrādes procesā 2021.gada 4.martā publicēts Satiksmes ministrijas tīmekļvietnē:  <https://www.sam.gov.lv/lv/pazinojums-par-lidzdalibas-iespejam-attistibas-planosanas-dokumenta-vai-tiesibu-akta-izstrades-procesa-8> |
| 3. | Sabiedrības līdzdalības rezultāti | Līdzdalības rezultātā saņemti iebildumi un priekšlikumi no Rīgas pašvaldības SIA “Rīgas satiksme”.  Izvērtējot priekšlikumus, tika ņemti vērā iebildumi un priekšlikumi, noteikumu projektā precizējot MK noteikumu Nr.435 29.1,35.1, 58.3, 86.punkta un 3.pielikuma redakciju.  Daļēji atbalstīts iebildums par grozījumiem MK noteikumu Nr.435 66.punktā, jo minētais punkts precizē pasūtītāja rīcību pie operatīvo datu izvērtēšanas, ievērojot to, ka pašlaik spēkā esošā norma darbojas nepilnvērtīgi un rada nesamērīgu administratīvo slogu. Vienlaikus paskaidrojam, ka MK noteikumu Nr.435 73.punkts paredz pasūtītāja un pārvadātāja pienākumu obligāti sagatavot savstarpējās salīdzināšanās aktu pie kalendārā gada norēķiniem vai beidzoties pasūtījuma līgumam, un minētā norma arī turpmāk netiek grozīta. Līdz ar to uzskatām, ka iebildums nav pamatots.  Netika atbalstīts priekšlikums par grozījumiem MK noteikumu Nr.435 27.punktā par atsevišķas pašizmaksas noteikšanu tramvajiem, jo MK noteikumu Nr.435 30.punktā ir noteikts, ka, saskaņojot ar pasūtītāju, pārvadātājs grāmatvedības organizācijas dokumentos var noteikt citu tiešo un netiešo izmaksu sadales metodiku, nekā noteikts šajos noteikumos, ja tā ļauj precīzāk nodalīt izmaksas, līdz ar to precīzākai izmaksu sadalei pārvadātājs var vērsties pie pasūtītāja un noteikt citādu nekā MK noteikumu Nr.435 vispārīgajās prasības noteikto izmaksas sadales kārtību. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Satiksmes ministrija un VSIA “Autotransporta direkcija”. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Saistībā ar noteikumu izpildi nav nepieciešams veidot jaunas institūcijas, likvidēt vai reorganizēt esošās. |
| 3. | Cita informācija | Nav. |

Satiksmes ministrs T. Linkaits

Vīza: valsts sekretāre I. Stepanova

1. Likumprojekta “Grozījumi Sabiedriskā transporta pakalpojumu likumā” sākotnējās ietekmes novērtējuma ziņojums (anotācija). Pieejams: [https://titania.saeima.lv/LIVS13/saeimalivs13.nsf/ 0/F97F5B1C80BB8941C225856500255980?OpenDocument#b](https://titania.saeima.lv/LIVS13/saeimalivs13.nsf/%200/F97F5B1C80BB8941C225856500255980?OpenDocument#b) [↑](#footnote-ref-1)
2. Pievienotās vērtības nodokļa likums, 124. pants. <https://likumi.lv/ta/id/253451#p124> [↑](#footnote-ref-2)
3. Sabiedriskā transporta pakalpojumu likums, 11. pants. https://likumi.lv/ta/id/159858#p11 [↑](#footnote-ref-3)
4. Pievienotās vērtības nodokļa likums, 35. pants. <https://likumi.lv/ta/id/253451#p35> [↑](#footnote-ref-4)